ຜູ້ຕ້ອງສົງໄສ ວາງລະເບີດ ໃສ່ສະຖານີ ລົດໄຟໃຕ້ດິນ ຣັດເຊຍ ເປັນຄົນທີ່ເກີດຢູ່ Kyrgyzstan
ທ່ານ Skvortsova ລັດຖະມົນຕີສາທາລະນະ​ສຸກ ​Russia ​ກ່າວວ່າ ຈຳນວນ​ຜູ້​ເສຍ​ຊີວິດ​ ໄດ້ເພີ່ມຈາກ 11 ຄົນ ຂຶ້ນ​ເປັນ 14 ຄົນ ​ໃນ​​ເຫດ​ລະ​ເບີດ​ ທີ່ນະຄອນ St. Petersburg.
ເຈົ້າໜ້າທີ່ສືບລັບ ໃນ Kyrgyzstan ກ່າວວ່າ ຜູ້ທີ່ສົງໄສໃນວາງລະເບີດທີ່ຮ້າຍແຮງ ໃສ່ລົດໄຟໃຕ້ດິນ ໃນວັນຈັນວານນີ້ ທີ່ Russia ນັ້ນ ແມ່ນຊາວ Russia ທີ່ເກີດໃນ Kyrgyzstan ໂຄສົກຂອງ ໜ່ວຍສືບລັບ Kyrgyzstan ທີ່ເອີ້ນຫຍ້ໍວ່າ GKNB ລະບຸຕົວຜູ້ຕ້ອງສົງໄສ ວ່າ ແມ່ນທ້າວ Akbarzhon Jalilov ຜູ້ຊຶ່ງເກີດຢູ່ທີ່ນັ້ນ ໃນປີ 1995 ອົງການຂ່າວ Interfax ຂອງ Russia ໄດ້ລາຍງານກ່ອນໜ້ານີ້ວ່າ ເຈົ້າໜ້າທີ່ Russia ໄດ້ລະບຸຕົວ ຜູ້ວາງລະເບີດແມ່ນ ຊາຍໜຸ່ມໄວ 23 ປີ ຈາກເອເຊຍກາງ ທ່ານ Veronika Skvortsova ລັດຖະມົນຕີສາທາລະນະສຸກຂອງ Russia ໄດ້ເພີີ່ມ ຈຳນວນຂອງຜູ້ທີ່ເສຍຊີວິດ ຈາກ 11 ຄົນ ຂຶ້ນເປັນ 14 ຄົນ ໃນເຫດລະເບີດທີ່ນະຄອນ St Petersburg ໃນວັນອັງຄານມື້ນີ້ໃນກອງປະຊຸມຖະແຫຼງຂ່າວ ມີເກືອບວ່າ 50 ຄົນ ໄດ້ຮັບບາດເຈັບໃນເຫດລະເບີດທີ່ຮ້າຍແຮງຄັ້ງນີ້ ເພາະມັນສາມາດເຈາະທະລຸປະຕູ ເຫຼັກທີ່ແໜ້ນໜາຂອງລົດໄຟໃຕ້ດິນ ຍັງບໍ່ທັນມີຜູ້ໃດອອກມາອ້າງເອົາຄວາມຮັບຜິດ ຊອບເທື່ອ ໃນຂະນະນີ້ Danial Schearf ນັກຂ່າວ VOA ໄດ້ລາຍງານຜ່ານທາງ Twitter ວ່າ ບັນດາເຈົ້າໜ້າທີ່ ໄດ້ປິດສະຖານີລົດໄຟໃຕ້ດິນ ສະຖານີນຶ່ງ ທີ່ພົວພັນກັບເຫດລະເລີດໃນວັນຈັນວານນີ້ ຫຼັງຈາກ ທີ່ໄດ້ຮັບຂ່າວທາງໂທລະສັບທີ່ບໍ່ລະບຸຊື່ ກ່ຽວກັບເຫດລະເບີດທີ່ວ່ານີ້ ພ້ອມທັງ ການນຳພາບຕ່າງໆຂອງພວກເຈົ້າໜ້າທີ່ສຸກເສີນ ສະຖານີລົດໄຟໃຕ້ດິນທີ່ຈະຕຸລັດ Sennaya ໃນນະຄອນ St Petersburg ລາຍການໂທລະພາບ Russia REN-TV ໄດ້ສະແດງໃຫ້ເຫັນເຖິງສົບຂອງຜູ້ເສຍຊີວິດ ແລະພວກທີ່ບາດເຈັບ ນອນຢູ່ເທິງທາງຍ່າງໃນ ສະຖານນີລົດໄຟໃຕ້ດິນ ໃນຂະນະທີ່ ພວກເດີນທາງພາກັນຢ້ານກົວ ແຕກຕື່ນໜີກັນຢ່າງສົນລະວົນ ຊຶ່ງຜູ້ຄົນສ່ວນໃຫຍ່ ແມ່ນພາກັນປິດໜ້າຂອງພວກເຂົາເຈົ້າໄວ້ ຈາກຄວັນໜາ ທີ່ເກີດຈາກເຫດລະເບີດນັ້ນ ຕຳຫຼວດ ໄດ້ປົດຄະນວນລະເບີດອີກລູກ ທີ່ຫ້າງໄວ້ໃນຕູ້ເກັບອຸບປະກອນດັບໄຟ ທີ່ສະຖາ ນີລົດໄຟໃຕ້ດິນ ແຫ່ງທີສອງ ໃນນະຄອນ St Petersburg ສະຖານີລົດໄຟໃຕ້ດິນ ທົ່ວທັງເມືອງໄດ້ຖືກປິດລົງໃນວັນຈັນວານນີ້ Moscow ໄດ້ເອົາບາດກ້າວທີ່ເອີ້ນວ່າ ຕໍ່ສະຖານີລົດໄຟໃຕ້ດິນ ເຈົ້າໜ້າທີ່ນະຄອນ St Petersburg ໄດ້ປະກາດໄວ້ອາໄລ ຕໍ່ພວກທີ່ເຄາະຮ້າຍນີ້ເປັນ ເວລາ 3 ວັນ ທ່ານ Vladimir Putin ປະທານາທິບໍດີ Russia ບັງເອີນທີ່ທ່ານຢູ່ໃນບ້ານ ເກີດຂອງທ່ານ ໃນນະຄອນ St Petersburg ໃນວັນຈັນວານນີ້ ເພື່ອພົບປະກັບທ່ານ Alexander Lukashenko ປະທານາທິບໍດີ Belarus ທ່ານ Putin ໄດ້ນຳເອົາພວງ ມາລາໄປວາງໄວ້ ໃນສະຖານີລົດໄຟໃຕ້ດິນ ບ່ອນທີ່ໄດ້ມີຈຳນວນດອກໄມ້ແລະທູບທຽນ ເພີ່ມຂຶ້ນເລື້ອຍໆ ປະທານາທິບໍດີສະຫະລັດ ທ່ານ Donald Trump ເອີ້ນເຫດລະເບີດນີ້ວ່າ ໃນຂະນະທີ່ ທ່ານ Antonio Guterres ໂຄສົກຂອງເລຂາທິ ການໃຫຍ່ ຂອງອົງການສະຫະປະຊາຊາດ ໄດ້ກ່າວວ່າ